Meteorolog: În zonele afectate de inundații e posibil să mai plouă, dar nu la aceeași intensitate. Când se încălzește vremea
Meteorologii se așteaptă să mai plouă în această noapte și mâine în zonele afectate de inundații, dar cantitățile de apă vor fi mult mai mici. De joi, scad șansele de ploaie în toată țara, iar vremea se încălzește, a spus la Digi24 Florinela Georgescu, director de prognoză în cadrul ANM.